Dragon Ball Z

Dragon Ball Z (, , trumpinamas DBZ) – daugiaserijinis animė; „Dragon Ball“ tęsinys. Šios serijos yra originali „Dragon Ball“ mangos, kurią kūrė Akira Torijama, paskutinių 26 tomų adaptacija.

„Dragon Ball Z“ serijose tęsiami Goko nuotykiai. Jis suaugo, tapo tėvu ir turi sūnų Gohaną. Po to, kai Gokas sužino, kad yra sajanas, jis žūva, tačiau po treniruočių pomirtiniame gyvenime yra prikeliamas. Gokas apgina Žemę nuo sajano Vedžito ir palieką ją, kad galėtų nugalėti galaktikos tironą Fryzą. Po trejų metų piktoji gyvybės forma Celas surengia kovos menų turnyrą, kad nulemtų Žemės likimą. Kovoje Gokas paaukoja savo gyvybę, bet Gohanas atkeršija už tėvą nukaudamas Celą. Po 7 metų Gokas yra vėl prikeliamas ir kaunasi su magišku padaru Madžin Bū. Po kelių mūšių, Žemės sunaikinimo ir atstatymo, Gokas sunaikina Bū.

DBZ Lietuvoje pirmą kartą buvo rodytas 1997 m. per LNK televiziją.

Sagos 

Chronologiškai „Dragon Ball Z“ apima laikotarpį nuo Son Goko sūnaus Son Gohano vaikystės iki Son Gohano dukters Pan vaikystės.

Serijos oficialiai yra skirstomos į 4 sagas:

 Sajanų saga (1–35 serijos)
 Namek saga (36-67 serijos)
 Fryzo saga (68-125 serijos)
 Celo saga (126–199 serijos)
 Bū saga (200–291 serijos)

Veikėjų sąrašas 

 Son Gokas
 Son Gohanas
 Son Gotenas
 Pikolas
 Vedžitas
 Bulma
 Ateities Tranksas
 Tranksas
 Krilinas
 Jadžirobėjus
 Jamčis
 Tenšinhanas
 Čiautsas
 Čičė
 Džinas Vėžlys
 Ulongas
 Puaras
 Videlė
 K-18
 K-17
 Aiškiaregė Baba
 Dendis
 Nelabasis Jautis
 Ponas Popas
 Karinas
 Dievas
 Šiaurės Kajus
 Napas
 Raditas
 Fryzas
 Celas
 Super Bū
 Dievas Drakonas
 K-16
 Ponas Šetonas
 Dendis
 Senolis
 Neilas

Kitose medijose

Manga 

„Dragon Ball Z“ serialas yra paremtas „Dragon Ball“ manga komiksais. Kadangi „Dragon Ball Z“ buvo itin populiarus vakaruose, tai manga leidėjas „Viz Media“ pakeitė net pavadinimą, kad išvengtų painiavos.

Filmai 
 Pagrindinis straipsnis – Dragon Ball filmų sąrašas
„Dragon Ball Z“ filmų yra sukurta 15 iki 2015 m. Filmuose būna prieštaravimų su nenutrūkstama DBZ istorija, pvz., kai Gohanas turi uodegą, kai jis jos iš tiesų turėtų neturėti arba kai veikėjai virsta supersajanais, kai jie to iš tiesų negalėtų padaryti. „Dragona Ball Z“ filmai (angliški pavadinimai):

 Dragon Ball Z: The Deadzone
 Dragon Ball Z: The World’s Strongest
 Dragon Ball Z: The Tree of Might
 Dragon Ball Z: Lord Slug
 Dragon Ball Z: Cooler’s Revenge
 Dragon Ball Z: Return of Cooler
 Dragon Ball Z: Super Android 13
 Dragon Ball Z: Broly – The Legendary Super Saiyan
 Dragon Ball Z: Bojack Unbound
 Dragon Ball Z: Broly Second Coming
 Dragon Ball Z: Bio-Broly
 Dragon Ball Z: Fusion Reborn
 Dragon Ball Z: Wrath of the Dragon
 Dragon Ball Z: Battle of Gods
 Dragon Ball Z: Resurection of F

Prekiavimas 

Prekyba „Dragon Ball Z“ prekėmis buvo sėkminga dėl didžiulio amerikiečių susidomėjimo, buvo atlikta pardavimų už daugiau kaip 3 milijardus dolerių 1986–2000 m. laikotarpyje.

Šaltiniai

Nuorodos 
 „Dragon Ball Z“ svetainė (anglų k.)
 „Dragon Ball Z“ pasaulio žemėlapis
 „Atari“, „Dragon Ball Z“ žaidimų leidėjas
 
 DBZ enciklopedija 

Dragon Ball